**MEGMÉRETTETTÜNK ÉS KÖNNYŰNEK TALÁLTATTUNK!**

**ELBUKTUK A BAJNOKI DÖNTŐT!**

Csapatunk a REAC Futball csapata tegnap a Budai II. László Stadionban 3:0 arányú vereséget szenvedett a Kelen SC ellen. A mérkőzést és így a bajnokságot megérdemelten ellenfelünk nyerte meg, szomorú szívvel, de gratulálnunk kell a bajnoki címükhöz. Nehéz szívvel írom e sorokat, mert most már sorrendben másodszor kellett csalódnunk a feljutást illetően. Csapatunk elfogadhatatlan produkciót nyújtott, nincs mit szépíteni. Súlyos szavak jönnek, de én úgy gondolom, hogy képletesen szólva jó páran leköpték a REAC címert, leköpték szurkolóinkat, vezetőinket, támogatóinkat. A csapat tulajdonosa, vezetősége NB III-as körülményeket biztosított a csapatnak, és még ezzel sem tudtak élni a játékosok.

**Vesztesek vagyunk!**

Azonban talán nyertesek is. Ti szurkolók meghallottátok hívó szavainkat. NB I-es múltunk óta soha nem látott mértékben töltöttétek meg Ti drukkerek a lelátót. A mérkőzésen több mint 2000 néző jelent meg, ebből Ti legalább 1500-an voltatok. Tisztelet nektek, akik szeretetet és bizalmat sugároztatok csapatunknak. Visszaélt a csapat a bizalmatotokkal, szeretetetekkel. Megmutattátok, hogy mennyire szeretitek a csapatot, mennyire bíztok, bíztatok bennük, bennünk. Igaz, hogy most vereséget szenvedtünk, de a jövőnk ott ült a lelátón. A REAC Sportiskola tanítványai, szüleik, edzőink, barátaink, szimpatizánsaink. A REAC család tegnap ismét méltó volt egy igazi családhoz. Ez a vereség nem a Ti vereségetek volt.

Még egyszer meg kell köszönni Netek az egész szezon béli szurkolást!

Reméljük újrakezdjük, újrakezdhetjük!?

HAJRÁ REAC!

Kiss István György